Globuso

[eta|773x773px|Globusskulptaĵo en [Duisburgo memorigas pri la fama kartografo Gerardus Mercator, kiu mortis tie.]]dekstra|300ra|eta|Globuso.
**Globuso** en kartografio estas malgrandigita modelo (maketo) de planedo, plej ofte de planedo tero (**ter-globuso**). Kompare kun mapoj, la granda avantaĝo de globusoj estas samtempa laŭskala fideleco de distancoj kaj areoj, kaj ĝusta prezento de anguloj, kion mapoj ne povas realigi samtempe.

Alia tipo de globusoj estas uzata por bildigi la stelkonstelaciojn en la ĉielo (**ĉiel-globuso**).

Laŭ grandeco oni parolas pri *poŝglobuso, tabloglobuso, starglobuso* aŭ *globusego*. Kutima grandeco estas diametro de 30 cm, la plej malgranda mezuras nur 6 mikrometrojn .

## Historio 
La plej malnova, ankoraŭ ekzistanta ĉiel-globuso estas la metala ĉielglobuso de Majenco (bildo) farita de romia skulptisto en la dua jarcento p.K..

Skribe menciita estis globuso de Krato de Malos ĉirkaŭ 150 a.K..

La plej malnova ter-globuso estas la "terpomo", kreita 1492 de Martin Behaim en Nurembergo (hodiaŭ rigardebla en Germana Nacia muzeo en Nurembergo. En 1507 Martin Waldseemüller kreis globuson, kiu montris Amerikon.

## Produktado 
Ĝis la 1950-aj jaroj globusoj estis produktitaj permane: la globo estis el ligno, la maposegmentoj estis desegnitaj kaj tranĉitaj permane kaj estis permane kunigitaj kaj gluitaj al la ligna globo.

Hodiaŭ globusoj estas produktitaj maŝine el plasto: ebena projekcio de la globusa surfaco estas presita sur plastan platon, poste la plato estas premtransformita en duonglobon, la plata rando fortranĉita kaj norda kaj suda duonglobusoj kungluitaj.

## Museo, organizaĵoj 
* Aŭstria Nacia Biblioteko en Vieno gastigas globusmuzeon (retejo ) depost . Ekde 2005 en la Globusa muzeo.
* Internacia Coronelli-Societo por globusscienco fondiĝis en 1952.

### Famaj globusoj 
eta|*Terpomo* de Behaim, ĉ. 1492-1494
* Terpomo de Martin Behaim en Nurembergo
* Globusego de Gottorf estas la plej malnova *kavglobuso* kun diametro de 3,11 m. Adam Olearius konstruis ĝin inter 1650-1664 por duko Frederiko la 3-a de Ŝleswig-Holstein-Gottorf. Ĝi estas rotaciigebla kaj sufiĉe granda por eniri ĝin. Ene troviĝas ĉiel-globuso, tiel ĝi estas kvazaŭ antaŭulo de hodiaŭaj planetarioj, de ekstere ĝi estas terglobuso. 
* Krato de Malos el Pergamono priskribis la ĉielon kaj laŭ tio - supozeble - konstruis globuson
* Globusa paro (tero kaj ĉielo) por Ludoviko la 14-a de Vincenzo Coronelli, en Parizo

Image:Göttingen-Himmelsglobus.JPG|Ĉiel-globuso
Image:Unisphere-cc.jpg|Globusego en Flushing Meadows
Image:Taschenglobus.jpg|Poŝglobuso de Charles Price, 1716
Image:Topaz, Utah. A globe is used by this pupil in the high first grade, to assist in his geography lesson. - NARA - 536993.jpg|Globuso por instrui geografion
Image:Coronelli celestial globe.jpg|Ĉielglobuso de Coronelli
Image:Swanage_Globus.jpg|Ŝtona globusego en Swanage, Britio, ĉ. 1900

## En kulturo 
La Muzo, Klio estas ofte montrite apud globuso.

## Fontoj 
## Literaturo 
* Peter E. Allmayer- Beck, *Modelle der Welt*, ISBN 3-85447-733-3
* Ernst Schlee, *Der Gottorfer Globus Herzog Friedrichs III.*, Boyens & Co. 1991, ISBN 3-8042-0524-0

## Vidu ankaŭ 
* Globusa muzeo

## Eksteraj ligiloj 
* Interaktiver Globus in 3D 
* Ĉiel-globuso de Majenco (Mainzer Himmelsglobus) 
* Globus-Muzeo, Vieno , recenzo 
* Globuso de Martin Waldseemueller, 1507, montrante Amerikon 
*  *(interalie pri la Globusa muzeo en Vieno)*